《送僧溥天渊东归》
明代·管讷

千里孤云一锡飞，西来问法候传衣。几听绝壑猿声过，又踏空山虎迹归。

离垢己应无黑业，随缘只此是玄机。半霄峰下栖禅处，莫待岩花老石扉。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。